**Образац 12**

Назив јавног предузећа/друштва капитала

**Јавно предузеће ЕЛГАС**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2016. до 31. 12. 2016.

Место, датум : Сента, 25.01. 2017.

 **I ОСНОВНИ СТАТУСНИ ПОДАЦИ**

Пословно име: Јавно предузеће Елгас

Седиште: Сента, Миксат Калмана 37.

Претежна делатност: дистрибуција гасовитих горива гасоводом

Матични број: 08025886

ПИБ:101099930

Надлежно министарство: Министарство привреде

Делатности јавног предузећа/друштва капитала су: *(описати делатности за које је јавно предузеће/друштво капитала регистровано)*

Претежна делатност:

35.22 Дистрибуција гасовитих горива гасоводом

Остале делатности:

- одржавање система природног гаса на територији насеља Сента

- јавно снабдевање природним гасом на територији насеља Сента

- дистрибуција топлотне енергије топловодном мрежом

- остале делатности: израда уличних гасовода, израда унутрашње гасне инсталације, израда и монтажа грађевинске браварије, израда и одржавање водоводних мрежа, водоинсталација, канализационих мрежа и инсталација, топловодне мреже и инсталација, електричних мрежа и инсталација, израда и одржавање јавне расвете, релејне аутоматике, светлосне сигнализације, путне сигнализације, поправка електро уређаја алата, домаћинских апарата.

Годишњи/трогодишњи програм пословања: *(навести датум усвајања програма пословања и број службеног гласника, уколико постоји програм о изменама и допунама годишњег/трогодишњег програма навести датум усвајања и број службеног гласника)*

Годишњи програм пословања је усвојен дана 30. 12. 2015. год. Закључком Скупштине Општине Сента под бројем 023-8/2015-1 (Службени лист Општине Сента бр 30 ), а измене и допуна Програма пословања са ребеленсом финансијског плана дана 17.11.2016. Закључком СО Сента под бројем 023/12-2016-I (Сл лист Општине Сента бр. 26).

**II ОБРАЗЛОЖЕЊЕ ПОСЛОВАЊА**

*Описати пословање (реализацију основне делатности)у наведеном периоду.*

Предузеће у протеклом периоду пословало у врло сложеним условима. Што се тиче дистрибуције топлотне енергије, велика количина губитака у мрежи и даље је присутна са тенденцијом раста. Топлотну енергију смо куповали од Фабрикe шећера ТЕ-ТО Сента по цени од 6.62 дин/kWh и продавали смо по цени од 6,62 дин./kWh- за енергент, и 89,99 дин/m2/год.-фиксни део. Фиксни део обезбеђује месечни приход од 1,5 милион динара. У четвртом кварталу, с обзиром да у Ф.Ш. ТЕ-ТО није била прерада шећерне репе изнамњивањем котла, сами смо произвели топлотну енергију уз ангажовање стручних људи (уговор о делу) из Шећеране.

 Послови дистрибуције топлотне енергије поверени су нам Одлуком о изменама одлуке о комуналним делатностима (Сл. лист Општине Сента 13/2013), а послови производње топлотне енергије одлуком о изменама и допунама Одлуке о комуналним делатностима (Сл. лист Општине Сента 21/2016), и одлуком о изменема и допунама одлуке о оснивању ЈП ЕЛГАС (Сл. лист Општине Сента 24/2016).

За ову годину планирана је набавка:

 - природни гас 1.780.086 Sm3

 - топлотна енергија 25.900.000 kWh

Од стране добављача фактурисано је:

 - природни гас 1.786.499 Sm3

 - топлотна енергија 12.384.800 kWh (фактурисано од стране ФШ ТЕ-ТО до 30.04.2016.)

 - топлотна енергија 8.796.800 kWh (очитано код ограде ФШ ТЕ-ТО период окт. –дец.16)

Укупно топ. енергија 21.181.600 kWh

Нашим купцима смо фактурисали:

 - природни гас 1.795.399 Sm3

 - топлотна енергија 15.051.288 kWh

1. БИЛАНС УСПЕХА

*(Образложити биланс успеха по свим билансним позицијама и детаљно образложити струкутру реализованих прихода и расхода и оствареног нето резултата. Детаљно образложити позиције које одступају од планираних програмом пословања.)*

Пословни приходи су заначајно мањи у односу на планиране. План је прављен на бази остварења у претходним годинама. У 2015. год. дистрибуирано је 18.424.520 kWh топлотне енергије и 1.509.414 Sm3 природног гаса. Пословни расходи нису се смањили сразмерно са пословним приходима. С обзиром да је 17.07.2015. год. ступила на снагу Уредба о утврђивању Методологије за одређивање цене снабдевања крајњег купца топлотном енергијом и Фабрикa шећера ТЕ-ТО за грејну сезону 2015/2016 више није признала половину губитака у топлотној мрежи, што је био случај у предходне две грејне сезоне. Код осталих позиција изражених у динарима, нема значајних одступања у односу на план. Предузеће има велики губитак у пословању 23.072.736 динара, првенствено због истоветности набавне и продајне цене топлотне енергије, у првом полугодишту, а ни касније нису одобрене цене топлотне енергије примењивањем Методологије и дотрајалости топловодне мреже, што проузрокује великих губитака топлотне енергије у мрежи.

Приликом утврђивања резултата нису узети у обзир потраживања која су старија од 60 дана.

2. БИЛАНС СТАЊА

*(Образложити биланс стања по свим билансним позицијама. Детаљно образложити позиције које одступају од планираних програмом пословања.)*

У билансу стања већа одступања у односу на план су на следећим позицијма:

- друга потраживања ( група конта 22)

- по уговору о испоруци електричне енергије са Електропривредом Србије за потрошачко место ФШ ТЕ-ТО исплаћен је депозит у износу 2.119.758,04 дин

- потраживања по основу продаје

Смањени обим пословних прихода у односу на планирани имају директан утицај на ову позицију.

- готовински еквиваленти

У периоду од 28-31.12. дужници су са већом динамиком измиривали своје обавезе од уобичајеног, а новчана средства смо држали ради лакшег севисирања дуга за утрошени гас у месецу децембру.

- добављачи у земљи

Планирано је било да ће половину губитака топлотне енергије у топловодној мрежи сноси Фабрика шећера ТЕ-ТО (одобрити), до тога није дошло, зато је дошло до битног повећања обавезе према добављачима, на дан 31.12. Фабрици шећера ТЕ-ТО-у дугујемо 70.733.340,97 дин не рачунајући префактурисани део капацитета, Србијагасу 39.028.680,18 дин, а према Електропривреди Сребије 7.963.936,58 дин.

3. ИЗВЕШТАЈ О ТОКОВИМА ГОТОВИНЕ

*(Образложити извештај о токовима готовине по свим позицијама. Детаљно образложити позиције које одступају од планираних програмом пословања.)*

*-* смањени обим пословних прихода у односу на планирани, имају директан утицај на прилив и одлив готовине из пословних активности.

4. ТРОШКОВИ ЗАПОСЛЕНИХ

*(Образложити табелу Трошкови запослених по свим позицијама. Детаљно образложити позиције које одступају од планираних програмом пословања.)*

*-* трошкови запослених су реализовани у оквиру планираних, накнада члановима Надзорног одбора зависи од броја одржаних седница и присуства чланова.

5. ДИНАМИКА ЗАПОСЛЕНИХ

*(Образложити уколико је било прилива и одлива запослених.)*

У првом полугодишту повратком раднице са порођајног одсуства (фебруар), отишла је радница која је била ангажована на рад у благајни, тако да је крају периода предузеће има укупно 27 радника, 26 стално запослених и 1 особа на одређено време, односно колико је предвиђено Програмом пословања.

6. КРЕТАЊЕ ЦЕНА ПРОИЗВОДА И УСЛУГА

*(Образложити у случају промена цена производа и услуга.)*

У целом периоду цене су се кретале у оквиру предвиђених цена Програмом пословања.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

*(Образложити пренета средства из буџета, посебно уколико реализована динамика одступа од планиране по програму пословања.)*

Програмом пословања није предвиђено никаква субвенција из буджета.

8. СРЕДСТВА ЗА ПОСЕБНЕ НАМЕНЕ

*(Образложити табелу средства за посебне намене по свим позицијама. Детаљно образложити позиције које одступају од планираних програмом пословања.)*

За репрезентацију утрошене су 39 % средстава у односу на планиране, за рекламу и пропаганду је утрошено 8,916 дин, односно 1,81 пута више од планираног, првенствено због јавног позивања дужника да измире своје обавезе, а за донацију половину планираних средстава.

9. ИЗВЕШТАЈ О ИНВЕСТИЦИЈАМА

*(Образложити уколико су програмом пословања планиране инвестиције.)*

Програмом пословања за прво полугодиште је била предвиђена куповина 2 теретна возила, од тога остварена је куповина једаног возила и куповина једног апарата за електрофузионо заваривање што је и остварено, а за III. квартал било је планирано куповина 1 ком аутодизалица, набавка није реализована у обрачунском периоду.

**III ЗАКЉУЧНА РАЗМАТРАЊА И НАПОМЕНЕ**

*(Навести најважнија запажања о пословању у посматраном периоду и посебно образложити планиране и предузете мере уколико је дошло до поремећаја у пословању јавног предузећа/друштва капитала.)*

Предузеће је протекли период завршио са губитком од 23.072.736 динара (по деветомесечном обрачуну 10.768.690 динара. Рачуни Фабрикe Шећера ТЕ-ТО за топловодну енергију (81.987.376,00 дин. без ПДВ) су већи него што смо могли фактурисати потрошачима (62.290.284,99 дин. без ПДВ), а произведених 8.796.800 kWh топлотне енергије у четвртом кварталу могли смо исфактурисати потрошачима само 6.419.098 kWh. Пошто је главни узрок губитака у пословању дотрајала топлотна мрежа, заједно са власником мреже, ургентно треба наћи решење за санирање узрока огромних губитака топлотне енергије у мрежи, и доследно примењивати Уредбу о утврђивању Методологије за одређивање цене снабдевања крајњег купца топлотном енергијом. У будућем периоду треба разрешити и потраживање – који предтавља потенцијални ризик – Фабрика шећера ТЕ-ТО у износу од 17.720.217,36 дин. без ПДВ) за префактурисани део трошкова капацитета (гас) из 2015. год. (за решавање овога, потписан је Записник између Фабрикe шећера ТЕ-ТО, Општине и ЈП Елгас Сента).

За наплату потраживања и досада су коришћена сва могућа легална средства (опомена, судски спорови, судски извршитељи, искључења потрошача гаса), додатним напорима треба постићи да наплаћеност наших потраживања буде што боља. На дан 31.12. потрошачи гаса дугују 19.556.613,17 дин., а корисници топлотне енергије 58.099.871,06 дин.

Датум 25.01.2017. \_\_\_\_\_\_\_\_\_\_\_\_\_\_\_\_\_\_

 Потпис и печат